पाएं अपने शहर की ताज़ा ख़बरें और फ्री ई-पेपरडाउनलोड करें
भाजपा व्यवसायिक प्रकोष्ठ प्रदेश संयोजक सतीश खोला ने मुख्यमंत्री मनोहर लाल, भाजपा प्रदेश अध्यक्ष ओमप्रकाश धनखड़, श्रम मंत्री दुष्यंत चौटाला को पत्र भेजकर लॉकडाउन में पंजीकृत मजदूरों को वित्तीय सहायता देने के लिए आग्रह किया है। उन्होंने कहा कि कोरोनावायरस के ज्यादा फैलने के कारण प्रदेश में 3 मई से संपूर्ण लॉकडाउन लगा हुआ है।
मजदूर वर्ग को काम करने की छूट दी हुई है, लेकिन मजदूरों से घरों में या प्रतिष्ठानों में काम करवाने के लिए सामान्य व्यक्ति डरा हुआ है और उन्होंने काम करवाने से लगभग रोक लगा दी है, जिससे दिहाड़ीदार मजदूर वर्ग ज्यादा प्रभावित हो रहा है।
जिले में लगभग 25000 पंजीकृत मजदूर हैं। पिछली बार भी लॉकडाउन के दौरान सभी पंजीकृत मजदूरों को हजार रुपए साप्ताहिक पांच सप्ताह तक 5000 प्रत्येक को दिए थे, जिससे उनको राहत मिली थी। इसलिए इस बार भी साप्ताहिक राशि दी जाए, ताकि मजदूर वर्ग राहत महसूस करें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn